“Зинһар, сеңлемә тавыш бир!”

	Күптән түгел танышым, үзе дә көч структурасы хезмәткәре булып эшләгән Русланга Ватсап аша танышы түбәндәге эчтәлекле хәбәр җибәргән:	 “Сәлам, сеңлемә тавыш бирче, җиңәр өчен берничә тавыш җитми! Ул бәйгедә катнаша. Менә сылтама”, — дип яза. “Танышым бит! Ярдәм итәргә кирәк”, — дип ир шул сылтамага баса. Шул секундта Ватсап эшләми башлый. Гүя читтән торып аның телефоны белән кемдер идарә итә. Төрле банклардан йөзләгән СМС килә. Ә аларны укып бетереп булмый. Яшен тизлеге белән килеп, секунд эчендә юкка да чыгалар. Ләкин берсенең эчтәлеген төгәл хәтерли ул. “Сезгә кредит рәсмиләштерелде”. Ир берничә тапкыр телефонын сүндереп тә карый. Ахыр чиктә Ватсап кушымтасын телефоныннан юк итә. 
	Залина КӘРИМОВА	
Ирек мәйданы

	№ --- | 14.02.2024	


